section_heading: Karijera
paragraph_text: Octavia je debitirala na filmu kao medicinska sestra u filmu Joela Schumachera "Vrijeme ubijanja" prema knjizi Johna Grishama. Iako je prvotna ideja bila da radi na kastinzima, zamolila je Schumachera ako može pristupiti audiciji za malu ulogu. Od ostalih filmskih naslova u kojima se pojavila, izdvajaju se "Nikad se nisam poljubila", "Kuća debele mame", "Zločesti Djed Mraz", "Spider-Man", "Trener Carter", "Osvoji ljubav" i "Lijepi ružni ljudi". Uz filmove, nastupala je i u televizijskim serijama kao što su "CSI", "Teorija velikog praska", "Čarobnjaci iz Ulice Waverly", "Newyorški plavci", "Pod kaznom do smrti", "Hitna služba", "Becker" i "Dharma i Greg". Najpoznatije televizijske uloge su joj one Serenity Johnson u "Halfway Home" i Constance Grady u dramediji "Ružna Betty".